钦定古今图书集成/历象汇编/历法典/第106卷 > 《新法历书四》 > 图
## 钦定古今图书集成/历象汇编/历法典/第106卷 > 《新法历书四》 > 图

低度者非黄道赤道之度乃地平之纬度也在下名低度在上名高度

后此为夜

如上图甲乙为赤道即东西圈丙甲丁为南北圈甲之高九十度满一象限己戊为表日出辛表端影在庚至壬影在癸至庚则在

辛也，至甲止一点，丙丁即地平低度，十八至子丑而
止矣。

日至于南北圈下，为半夜迨，近地平下十八低度，复
为朦胧分。

一名《晨度》，一名昧旦，一名黎明，一名《昧爽》。

凡黎明将尽，日将出，地平上有云，则为朝霞。黄昏之
始，日初入地平上有云，则为晚霞。所以赤色者，为日
光返照，如火出烟。本是黑色，与火并见，即黑见烟，不
见火，即为红烟矣。

问：“日出入则大，日中则小，何故？”曰：“地居天中，日周其
外，因于太阳，如受燔炙，恒出热气，是名清蒙之气。此
气之厚，去地不能甚远。日出入时，人目衡视积气甚
多，如物在水中，其体大于本体，故出入时，日形似大，
非果大也。至日中时，以垂线照地，人直视之，积气甚
少，日不受蒙，则似小矣。若出入时，或深紫，或微红，或”
似长圆，亦皆是气之厚薄疏密所为也。

其春分，次日，太阳离赤道，即不出于东西圈之初度，
而在其稍北之阔度。〈即地平之经度不言广者以别于黄道纬度也〉其相去也与其日之距度等。〈为正球则赤道与地平为直角故也欹球则否〉太阳既
稍北，则其表影亦稍南，其昼分与初日等。其南北圈
下之极高弧，则稍减于九十度。又次日则阔度愈大，
极高弧愈小。以迄夏至，其阔为二十三度有奇，其高
弧为六十三度有奇。从赤道南迄冬至，亦如之。其方
之昼与夜恒等。何者？赤道与地平为直角，即一切经
纬圈，其隐见恒相半故。

如左图，甲乙为赤道，即东西圈，春分日，日从此道行，
次日以后，渐向丁戊行，甲至丁、乙至戊各二十三度。